21. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 56 της 23 Φεβρ.-17 Μαρτ. 1987 (ΦΕΚ Α΄  36) Ίδρυση Γ΄ Λιμενικού Τμήματος στο Κεντρικό Λιμεναρχείο Ελευσίνας, καθορισμός της τοπικής και καθ’ ύλη αρμοδιότητάς του και κατάργηση του Λιμενικού Σταθμού Μεγάρων. Άρθρ.1.-Ιδρύεται στην περιφέρεια δικαιοδοσίας του Κεντρικού Λιμεναρχείου Ελευσίνας Γ΄ Λιμενικό Τμήμα με έδρα το ΠΕΡΑΜΑ Μεγαρίδας και περιφέρεια δικαιοδοσίας από ΠΕΡΑΜΑ Μεγαρίδας (23ο 26΄Α) και προς δυσμάς μέχρι τις ΣΚΥΡΩΝΙΔΕΣ ΠΕΤΡΕΣ (ΚΑΚΙΑ ΣΚΑΛΑ) συμπεριλαμβανομένων των νησίδων ΜΑΚΡΟΝΗΣΟΥ ΚΑΙ ΡΕΒΥΘΟΥΣΑΣ καθώς και του τμήματος ακτής μεταξύ ΜΟΝΗΣ ΦΑΝΕΡΩΜΕΝΗΣ και της ΑΚΡΑΣ ΚΑΡΑΣ της νήσου ΣΑΛΑΜΙΝΑΣ. Για την τροποποίηση της περιφέρειας δικαιοδοσίας του ανωτέρω Λιμενικού Τμήματος βλ. άρθρ. 3 Π.Δ. 224/26 Μαΐου-14 Ιουν. 1993 (ΦΕΚ Α΄91) (διόρθ. σφαλμ. στο ΦΕΚ Α΄122/27-7-1996) κατωτ. αριθ. 35. Άρθρ.2.-1.Η καθ’ ύλη αρμοδιότητα του Λιμενικού Τμήματος, που ιδρύεται με το Διάταγμα αυτό περιλαμβάνει: α)΄Ολες τις αρμοδιότητες διοικητικές και δικαστικής αστυνομίας που προβλέπονται από τις κείμενες διατάξεις για τον Προϊστάμενο Λιμεναρχείου, περιλαμβανομένων και των αρμοδιοτήτων που προβλέπονται από τα άθρ. 40, 41, 42, 44, 45, 88 και 89 του Ν.Δ. 187/73 «περί Κώδικος Δημοσίου Ναυτικού Δικαίου» (ΦΕΚ 261 Α΄/73). β)Την τήρηση λεμβολογίων και έκδοση αδειών αλιείας. γ)Την έκδοση και ανανέωση ναυτολογίων, την ενέργεια μεταβολών σ’ αυτά και την θεώρησή τους κατά τον κατάπλου του πλοίου. 2.Ο Διοικητής του Λιμενικού Τμήματος αλληλογραφεί με τις αρχές του Κράτους και ιδιώτες για θέματα της αρμοδιότητάς του ως Προϊστάμενος Λιμεναρχείου. (Αντί για τη σελ. 82,07(α) Σελ. 82,07(β) Τεύχος 1368 Σελ. 101 Περιφέρειες Λιμενικών Αρχών 20.Β.β.20-21 3. Από την κατά την προηγούμενη παράγραφο αλληλογραφία εξαιρούνται τα έγγραφα του Διοικητή του Λιμενικού Τμήματος προς άλλες Αρχές ή ιδιώτες, που αφορούν θέματα γενικής φύσεως, η σύνταξη και αποστολή των οποίων ενεργείται μέσω της Κεντρικής Υπηρεσίας του Κεντρικού Λιμεναρχείου Ελευσίνας. Άρθρ.3.-Από την έναρξη λειτουργίας του ιδρυομένου με το παρόν Διάταγμα Λιμενικού Τμήματος παύει η λειτουργία του Λιμενικού Σταθμού Μεγάρων, ο οποίος και καταργείται. 22. ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ.  319 της 27 Ιουν./18 Ιουλ. 1988 (ΦΕΚ Α΄  148) Ίδρυση Α΄ Λιμενικού Τμήματος στο Λιμεναρχείο ΙΣΘΜΙΑΣ, καθορισμός της τοπικής και καθ’ ύλη αρμοδιότητάς του και κατάργηση του Λιμενικού Σταθμού στο λιμάνι Αγίων Θεοδώρων. Έχοντας υπόψη: 1.Το άρθρ. 13 παρ. 1 του Νόμ. 672/1977 «περί τροποποιήσεως και συμπληρώσεως το Ν.Δ/τος 530/1970 «περί Λιμενοφυλάκων και ετέρων τινών διατάξεων» (ΦΕΚ 235/Α΄/1977). 2.Τις διατάξεις των άρθρ. 1 παρ. 3, 4 παρ. 1 και 3, και 7 του Ν.Δ/τος 2504/1953 «περί συστάσεως Λιμενικών Τμημάτων εν ταις περιφερείαις δικαιοδοσίας των Κεντρικών Λιμεναρχείων» (ΦΕΚ 208/Α΄/53). 3.Τη με αριθ. 4128/9/88/16.2.1988 πρόταση του Αρχηγού του Λιμενικού Σώματος «Ίδρυση Α΄ Λιμενικού Τμήματος στο λιμάνι των Αγίων Θεοδώρων Κορινθίας» (εγκαταστάσεις διυλιστηρίων –ΜΟΤΟΡ ΟΙΛ). 4.Τη με αριθ. 214/11.3.1988 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Ιδρύεται στην περιφέρεια δικαιοδοσίας του Λιμεναρχείου ΙΣΘΜΙΑΣ Α΄ Λιμενικό Τμήμα με έδρα το λιμάνι των Αγίων Θεοδώρων (εγκαταστάσεις διυλιστηρίων–ΜΟΤΟΡ ΟΙΛ) και περιφέρεια δικαιοδοσίας από άκρας Σουσακίου μέχρι άκρας Αγίων Θεοδώρων. Άρθρ.2.-1.Η καθ’ ύλη αρμοδιότητα του Λιμενικού Τμήματος που ιδρύεται με το Διάταγμα αυτό περιλαμβάνει: Σελ. 82,08(β) Τεύχος 1368 Σελ. 102 α)Όλες τις αρμοδιότητες διοικητικής και δικαστικής αστυνομίας που προβλέπονται από τις κείμενες διατάξεις για τον Προϊστάμενο Λιμεναρχείου, περιλαμβανομένων και των αρμοδιοτήτων που προβλέπονται από τα άρθρ. 40, 41, 42, 44, 88 και 89 του Ν.Δ/τος 187/73 «Περί Κώδικος Δημοσίου Ναυτικού Δικαίου» (ΦΕΚ 261/Α/73). Εξαιρούνται όλες οι διοικητικές πράξεις επιβολής προστίμου, που εκδίδονται από το Λιμενάρχη Ισθμίας. β)Την τήρηση λεμβολογίων και έκδοση αδειών αλιείας. γ)Την έκδοση και ανανέωση ναυτολογίων, την ενέργεια μεταβολών σ’ αυτά και τη θεώρησή τους κατά τον απόπλου ή κατάπλου του πλοίου. 2.Ο Διοικητής του Λιμενικού Τμήματος αλληλογραφεί με τις Αρχές του Κράτους και ιδιώτες για θέματα της αρμοδιότητάς του ως Προϊστάμενος Λιμεναρχείου. 3.Από την κατά την προηγούμενη παράγραφο αλληλογραφία εξαιρούνται τα έγγραφα του Διοικητή του Τμήματος, προς άλλες Αρχές ή ιδιώτες που αφορούν θέματα γενικής φύσης, η σύνταξη και η αποστολή των οποίων ενεργείται δια μέσου της κεντρικής Υπηρεσίας του Λιμεναρχείου ΙΣΘΜΙΑΣ. Άρθρ.3.-Από την έναρξη λειτουργίας του ιδρυομένου με το παρόν Δ/μα Λιμενικού Τμήματος παύει η λειτουργία του Λιμενικού Σταθμού στο λιμάνι των εγκαταστάσεων της ΜΟΤΟΡ ΟΙΛ (Αγίων Θεοδώρων), ο οποίος και καταργείται. 20.Β.β.22 Περιφέρειες Λιμενικών Αρχών 